I le 1931, na malaga ai Tarsila i le Soviet Union. A o iai o ia i inā, na ia faaali atu ai ana galuega i Moscow i le Falemataʻaga o Ata Faataʻitaʻi i Sisifo, ma na ia faimalaga atu i isi aai ma fale mataaga. O le mativa ma le tulaga pagatia o tagata Rusia na iai se aafiaga tele ia te ia, e pei ona vaaia i lana ata "Tagata faigaluega (Operarios) " (1933). Ina ua toe foʻi i Pasili i le 1932, na aafia ai o ia i le fouvalega a le Malo i São Paulo
e tetee atu i le pulega sauā i Pasili, lea sa taʻitaʻia e Getúlio Vargas. Sa faafalepuipuiina o ia mo le masina faatasi ai ma isi sa manatu o ni tagata tauagavale, ona o ana malaga na faaali mai ai o ia o se tagata e lagolagoina le faa-Komunisi.